
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 183 


30 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 
ζώνης παραλίας στην θέση Κατσαγιάννης του Δή¬ 
μου Σούρπης Ν. Μαγνησίας. 1 

Κήρυξη αναδασωτέας έκτασης Ε= 1.826 τμ. στη θέση 
Μολόχα Κοκκινόβραχος Δήμου Θηβών Ν.Βοιωτίας. 2 

ΑΝΑΚΟΙΝΩΣΕΙΣ 

Ειδοποίηση για παρακατάθεση οριστικής αποζημίω¬ 
σης ιδιοκτητών έκτασης που βρίσκεται στην περιο¬ 
χή του Δήμου Καλλιθέας και που απαλλοτριώθηκε 
λόγω ρυμοτομίας με σκοπό την διαμόρφωση κοι¬ 
νοχρήστων χώρων παρά τον χώρο του 10ου Δ.Σχ. 
Καλλιθέας. 3 


ΑΠΟΦΑΣΕΙΣ 

Αριθ. 1011028/1350/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στην θέση Κατσαγιάννης του Δήμου 
Σούρπης Ν. Μαγνησίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα μετά Ν.Δ.532/79, Β.Δ.704/70, Β.Δ/705/70, Β.Δ.192/72, 
Π.Δ.71/84, Π,Δ.347/88, Ν.2026/92 και Π.Δ.97/93. 

2. Τις διατάξεις του Α. Ν. 2344/40 «περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κλπ». 

4. Τις διατάξεις του Ν.Δ.439/70 «περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 100 του Π.Δ.284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού παραλίας και θέσεων αμμοληψίας». 


6. Την υπ’ αριθμ.1078204/927/0006Α/6.8.1992 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού παραλίας και θέσεων αμμολη¬ 
ψίας. 

7. Τις διατάξεις του άρθρου 19 παράγραφος 5 Α.Ν. 
2344/95, του άρθρου 52 παράγραφος 6 Ν. 2218/94, του 
άρθρου 4 παρ. 7 του Ν. 2240/94, δυνάμει των οποίων αρ¬ 
μοδιότητες του Υπουργείου Οικονομικών που είχαν, με- 
ταβιβασθεί στους Νομάρχες, ανήκουν στον Περ/κόΔ/ντή, 
σε συνδυασμό με αυτές του άρθρου 14 παρ. 2 του Ν. 
2399/96 με τις οποίες προβλέπεται η κατάργηση των θέ¬ 
σεων των Περιφερειακών Δ/ντών, οι αρμοδιότητες πλέον 
του οποίου περιήλθαν στο Γενικό Γραμματέατης Περιφέ¬ 
ρειας και ασκούνται από τον Αναπληρωτή Περιφερειακό 
Διευθυντή. 

8. Τις διατάξεις του τετάρτου εδαφίου της παραγράφου 
2 του άρθρου 1 και της παρ. 6 του ίδιου άρθρου του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997, Υπηρεσίες του Υπουργείου Οικονο¬ 
μικών. 

9. Την 1087903/1481/0006Β/28.8.1997 απόφαση Υ¬ 
πουργού Οικονομικών «περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περιφερειακών Υπηρεσιών του Υπουργείου Οικονομικών 
πλην Γ.Λ.Κ. καιΓ.Χ.Κ.». 

10. Την από 29.7.1999 έκθεση της επιτροπής καθορι¬ 
σμού των ορίων του αιγιαλού και παραλίας & θέσεων αμ¬ 
μοληψίας που καθόρισε τα όρια του αιγιαλού και της πα¬ 
ραλίας στη θέση Κατσαγιάννης του Δήμου Σούρπης Ν. 
Μαγνησίας. 

11. Το από τον Ιούνιο 1999 τοπογραφικό - υψομετρικό 
διάγραμμα, κλίμακας 1:500, αποτελούμενο από δύο (2) 
πινακίδες που συντάχθηκε από τον Νικόλαο Κάτση τοπο¬ 
γράφο μηχανικό και το οποίο ελέχθηκε και θεωρήθηκε α¬ 
πό τον Δημήτριο Ευθυμίου Τοπογράφο μηχανικό της Κτη¬ 
ματικής Υπηρεσίας Ν. Μαγνησίας στις 29.7.1999 & συνο¬ 
δεύει την έκθεση της προαναφερόμενης επιτροπής. 

12. Το υπ’ αριθμΦ.544.5/870/99 έγγραφο του ΓΕΝ με το 
οποίο συμφωνεί μετά καθορισθέντα απάτην Επιτροπή ό¬ 
ρια, αποφασίζουμε: 

Επικυρώνει την από 29.7.1999 έκθεση της κατά το άρ¬ 
θρο 100 του Π.Δ. 284/88 αρμόδιας Επιτροπής περί χάρα¬ 
ξης των ορίων αιγιαλού και δημιουργία ζώνης παραλίας 
στην θέση Κατσαγιάννηςτου Δήμου Σούρπης Νομού Μα¬ 
γνησίας, καθώς επίσης και το από τον ΙΟΥΝΙΟ 1999 σχετι¬ 
κό με τη χάραξη, τοπογραφικό - υψομετρικό διάγραμμα, 
κλίμακας 1:500 σε δύο (2) πινακίδες που συντάχθηκε από 
τον τοπογράφο μηχανικό Νικόλαο Κάτση και το οποίο ε¬ 
λέγχθηκε και θεωρήθηκε απότονΔημήτριο Ευθυμίου Το¬ 
πογράφο μηχανικό της Κτηματικής Υπηρεσίας Ν. Μαγνη¬ 
σίας στις 29.7.1999 όπως ορίζουν οι διατάξεις του άρ¬ 
θρου 20του Ν. 719/77. 

Στο τοπογραφικό διάγραμμα, καθορίσθηκε από την αρ¬ 
μόδια Επιτροπή, όπως πιο πάνω αναφέρεται, η οριογραμ- 
μή του αιγιαλού με κόκκινη συνεχόμενη πολυγωνική 

γραμμή με στοιχεία 1,2,3.37 της οποίας οι κορυφές 

εξασφαλίζονται με συντεταγμένες του κρατικού τριγωνο¬ 
μετρικού δικτύου. 

Την οριογραμμή της παραλίας με κίτρινη συνεχή πολυ¬ 
γωνική γραμμή με στοιχεία Γ, 2’, 3’,.37’της ο¬ 

ποίας οι πλευρές είναι παράλληλες της γραμμής αιγιαλού 
σε απόσταση σταθερή ΙΟ.ΟΟΟμ. 

Αποφαινόμαστε ότι δεν υπάρχει παλαιός αιγιαλός. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην Ε¬ 
φημερίδα της Κυβερνήσεως. 

Αθήνα, 10 Μαρτίου 2000 

Με εντολή Υπουργού 
Ο Γ ενικός Γ ραμματέας 
ΧΑΡΗΣ ΑΛΑΜΑΝΟΣ 


ΕΚΘΕΣΗ 

Επιτροπής καθορισμού των ορίων αιγιαλού, παραλίας, 
παλαιού αιγιαλού και θέσεων αμμοληψίας σύμφωνα 
με το άρθρο 100 του Π.Δ.284/88. 

Καθορισμός για πρώτη φορά των ορίων αιγιαλού κ,λ,π. 
στην θέση «Κατσαγιάννης « του Δήμου Σούρπης Ν. Μα¬ 
γνησίας 

Στο Βόλο σήμερα την 29.7.99 οι υπογεγραμμένοι: 

1. Ντόβας Χαράλαμπος προϊστάμενος της Κτηματικής 
Υπηρεσίας Ν. Μαγνησίας, ως πρόεδρος. 

2. Γιαννημάρας Γεώργιος, Κεντρικός Λιμενάρχης Βό¬ 
λου ως μέλος και, 


3. Ευθυμίου Δημήτριος, Τοπογράφος Μηχανικός της 
Κτηματικής Υπηρεσίας ως μέλος, που αποτελούμε την ε¬ 
πιτροπή καθορισμού των ορίων αιγιαλού, παραλίας και 
παλαιού αιγιαλού, σύμφωνα με το άρθρο 100 του Π.Δ/τος 
284/88 και της αριθμ. 1030435/569/0006Α/4.3.98 απόφα¬ 
σης συγκρότησης της επιτροπής του Γεν. Δ/ντή Δημ. Πε¬ 
ριουσίας και Εθν. Κληρ/των, μετά από αυτοψία στην πα¬ 
ραπάνω περιοχή στις 29.7.99 ύστερα από πρόσκληση του 
Προέδρου της επιτροπής με το αριθμ. 1141 / 26.7.98 έγ¬ 
γραφο, αφού λάβαμε υπόψη: 

1. Την από 23.6.99 αίτηση του Ιωάννη Δημοκωστούλα, 
με την οποία ζητείται ο καθορισμός του αιγιαλού και της 
παραλίας στην παραπάνω περιοχή, 

2. Τις διατάξεις των άρθρων του Α.Ν. 2344/40 «Περί αι- 
γιαλού και παραλίας», όπως τροποποιήθηκαν και συ¬ 
μπληρώθηκαν μεταγενέστερα και τη σχετική Δικαστική 
και Διοικητική Νομολογία. 

3. Το τοπογραφικό και υψομετρικό διάγραμμα της πα¬ 
ραπάνω περιοχής με κλίμακα 1:500, που συντάχθηκε Ιού¬ 
νιο 1999 από τον τοπογράφο μηχανικό Νικόλαο Κατσή σε 
δύο (2) πινακίδες και ελέγχθηκε και θεωρήθηκε από τον 
Δημήτριο Ευθυμίου, τοπογράφο μηχανικό της Κτηματι¬ 
κής Υπηρεσίας στις 29.7.99. 

4. Την αντίληψη που σχηματίστηκε από την επιτόπου 
αυτοψία για το πλάτος της βρεχομένης ζώνης της ξηράς 
και άλλων συναφών στοιχείων δηλαδή, την μορφολογία 
της περιοχής, την κατάσταση της ακτής και του θαλάσσι¬ 
ου χώρου, το ανάπτυγμα του πελάγους σε σχέση με την 
έκταση και τη συχνότητα των ανέμων και τις καιρικές συν¬ 
θήκες που επικρατούν στην περιοχή, αποφασίζουμε: 

Καθορίζουμε στο παραπάνω τοπογραφικό διάγραμμα: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2, 3.36 και 37 της οποίας οι κορυ¬ 

φές εξασφαλίζονται με συντεταγμένες του κρατικού τρι¬ 
γωνομετρικού δικτύου. 

2. Την οριογραμμή της παραλίας για την εξυπηρέτηση 
των σκοπώντων άρθρων 6 και 7του Α.Ν.2344/40 με κίτρι¬ 
νη συνεχή πολυγωνική γραμμή Γ, 2’, 3’,... 37’ της οποίας 
οι πλευρές είναι παράλληλες της γραμμής αιγιαλού σε α¬ 
πόσταση σταθερή 15,00μ. 

Αποφαινόμαστε ότι δεν υπάρχει παλαιός αιγιαλός 

Η Επιτροπή 

Ο Πρόεδρος Τα Μέλη 

ΧΑΡΑΛΑΜΠΟΣ ΝΤΟΒΑΣ ΓΕΩΡΓΙΟΣ ΓΙΑΝΝΗΜΑΡΑΣ 

ΔΗΜΗΤΡΙΟΣ ΕΥΘΥΜΙΟΥ 

Αριθ. 238 (2) 

Κήρυξη αναδασωτέας έκτασης Ε=1.826 τμ. στη θέση 
Μολόχα Κοκκινόβραχος Δήμου θηβών Ν.Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της Χώρας, την αριθμ. 38 παρ.1 & 41 παρ. 1 του Ν. 
998/79 ως & του άρθρου. 12 παρ. 2 του Ν. 2040/92 «Ρύθ¬ 
μιση θεμάτων αρμοδιότητας Υπ. Γεωργίας κ.λ.π.». 

2. Τις αριθμ. α) 160417/1180/8.7.80 & β) 182447/3 
049/24.9.80 διαταγές του Υπ. Γεωργίας. 

3. Τις δ/ξεις του Ν. 2503/97 & την υπ’ αριθμ. 
6747/29.9.97 απόφαση Γεν. Γραμ. Περιφέρειας Στ. Ελλά¬ 
δας περί αρμοδιοτήτων. 

4. Την αριθμ. 454/14.2.2000 αναφορά πρόταση του Δα¬ 
σαρχείου Θηβών κήρυξη ως αναδασωτέας δημόσιας δα¬ 
σικής έκτασης Ε=1.826 τμ. στη θέση «Μολόχα - Κοκκινό- 
βραχος» Περιφ. Δήμου Θηβών, η οποία καλυπτόταν από 
δασική βλάστηση και εκχερσώθηκε από την Καραμάνου 
Παρασκευή συζ. Ιωάννου, αποφασίζουμε: 

Κηρύσσουμε αναδασωτέα με σκοπό την διατήρηση του 
χαρακτήρα, την προστασία & την αποκατάσταση της δα¬ 


σικής βλάστησης, με φυσική ή τεχνική αναγέννηση, τη δη¬ 
μόσια δασική έκταση Ε=1.826 τμ. που βρίσκεται στη θέ¬ 
ση «Μολόχα - Κοκκινόβραχος» Περιφ. Δήμου Θηβών, και 
καταστράφηκε με εκχέρσωση από την Καραμάνου Παρα¬ 
σκευή συζ. Ιωάννου. 

Η παραπάνω αναδασωτέα έκταση προσδιορίζεται από 
τα στοιχεία: Α-Β-Γ-Δ-Ε-Ζ-Η-Θ-Α που βρίσκονται στο 
συνημμένο τοπογραφικό διάγραμμα με κλίμακα 1:1000 
που αποτελεί αναπόσπαστο μέρος της απόφασης αυτής, 
ορίζεται δε η έκταση: 

Βόρεια: Με δημόσια δασική έκταση. 

Νότια: Με δημόσια δασική έκταση. 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβέρνησης (τεύχος Δ'). 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως. (άρθρο 37 
Ν. 3200/55). 

Λιβαδειά, 22 Φεβρουάριου 2000 

Με εντολή Γενικού Γραμματέα Περιφέρειας 
Ο Διευθυντής Δασών κ.α.α. 

ΓΕΩΡΓΙΟΣ Ε. ΜΗΛΙΟΣ 

ΑΝΑΚΟΙΝΩΣΕΙΣ 

(3) 

Ειδοποίηση για παρακατάθεση οριστικής αποζημίωσης ι¬ 
διοκτητών έκτασης που βρίσκεται στην περιοχή του 
Δήμου Καλλιθέας και που απαλλοτριώθηκε λόγω ρυ¬ 
μοτομίας με σκοπό την διαμόρφωση κοινοχρήστων 
χώρων παρά τον χώρο του 10ου Δ.Σχ. Καλλιθέας. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Η Ανώνυμη Εταιρία με την επωνυμία «ΟΡΓΑΝΙΣΜΟΣ 
ΣΧΟΛΙΚΩΝ ΚΤΙΡΙΩΝ Α.Ε.» που εδρεύει στην Αθήνα και ε¬ 
πί της οδού Φαβιέρου 30, ειδοποιεί ότι σύμφωνα με την 
7/86 πράξη αναλογισμού της Δ/νσης Πολεοδομίας Αργυ- 


ρούπολης που κυρώθηκε με την 404483/Ν 92 /86 Απόφα¬ 
ση του Νομάρχη Αθηνών για την αναγκαστική απαλλο¬ 
τρίωση λόγω ρυμοτομίας έκτασης εμβαδού 134,50 μ2 
που βρίσκεται στην περιοχή του Δήμου Καλλιθέας (Αχιλ- 
λέως και Ηρακλέους, Ο.Τ. 308) σεεπαφή μετονχώροτου 
10ου Δ. Σχ. Καλλιθέας κατέθεσε στο Ταμείο Παρακατα¬ 
θηκών καιΔανείων υπέρ των δικαιούχων ιδιοκτητώντην ο¬ 
ριστική αποζημίωση που καθορίσθηκε σύμφωνα με την 
7241/89 απόφαση του Εφετείου Αθηνών και εκδόθηκετο 
5107/23.2.2000 γραμμάτιο σύστασης παρακαταθήκης 
για ποσό 4.438.500 δρχ. 

Ο Πρόεδρος Δ.Σ. 

ΔΗΜ. ΣΚΑΜΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




